《郑继之新着小乌巾访予作诗戏赠》
明代·孙一元

道人相见一笑同，乌巾自制誇新工。礼数懒慢政着我，山林风流今爱公。

眼前物议一时事，溪边自照双鬓蓬。接䍦倒载间红羽，何当江上寻渔翁。

作者简介：（1484—1520）明人，自称关中（今陕西）人，字太初，自号太白山人。风仪秀朗，踪迹奇诘，乌巾白帢，铁笛鹤瓢，遍游名胜，足迹半天下。善为诗，正德间僦居长兴吴珫家，与刘麟、陆昆、龙霓、吴珫结社倡和，称苕溪五隐。有《太白山人稿》。